Dorothy Pine

Si Dorothy May Pine (1920–2011) iyo an  posibleng pinakaenot nababaeng Amerikano na nakaabot na sa gabos na nasyon.

Siya namundag kan Abril 24, 1920, sa Lawrence, Kansas asin kan siya hinapot, kan nag'eedad na, kun arin an paborito niyang lugar nadumanan, an simbag niya "Lawrence, Kansas". Siya may degree sa nutrition kinua sa University of Kansas asin kaapil sa Kappa Phi sorority.

An saiyang agom sarong abyador naval asin an mag'agom nag'estar na sa dakulon na mga base naval sa bilog na kinaban. Kan sinda retirado na, an mag'agom nagparabyaheng daing untok asin kan 2006 sinda minidbid kan Colorado Senate asin Colorado House of Representatives bilang iyo an mag'agom na "pinakadakulon nang inabot sa pagparabyahe".

Siya nagadan kan Agosto 16, 2011, huli sa pagsakit sa Alzheimer's disease sa mga huring taon niya na.

Toltolan

Kategorya:Mga Babaeng Byahero
Kategorya:Ika-20ng siglong mga Ammerikana
Kategorya:Mga 1920 na kamundagan
Kategorya:Mga 2011 na kagadanan
Kategorya:Mga Ika-20ng siglong mga Amerikano
Kategorya:Mga Nagtapos sa University of Kansas